title: 2012/801/ЕС: Решение на Европейския парламент от 23 октомври 2012 година относно приключването на сметките на Европейския орган за безопасност на храните за финансовата 2010 година

text:
               20.12.2012

               BG

               Официален вестник на Европейския съюз

               L 350/81

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 октомври 2012 година
   относно приключването на сметките на Европейския орган за безопасност на храните за финансовата 2010 година
   (2012/801/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2010 година,

               —

               като взе предвид доклада на Сметната палата относно годишните отчети на Европейския орган за безопасност на храните за финансовата 2010 година, придружен от отговорите на Органа (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид своето решение от 10 май 2012 г. (2) за отлагане на решението за освобождаване от отговорност във връзка с изпълнението на бюджета на Европейския орган за безопасност на храните за финансовата 2010 година, придружаващата го резолюция, както и отговорите на изпълнителния директор на Органа,

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 178/2002 на Европейския парламент и на Съвета (4) за създаване на Европейски орган за безопасност на храните, и по-специално член 44 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид съвместното изявление относно децентрализираните агенции и Общия подход, приложен към него, приети през юни 2012 г. от Европейския парламент, Съвета и Комисията, в резултат на работата на междуинституционалната работна група по децентрализираните агенции, създадени през март 2009 г., и по-специално разделите относно управлението, операциите, програмирането, отчетността и прозрачността на Общия подход,

               —

               като взе предвид член 77 и приложение VI към своя правилник,

               —

               като взе предвид втория доклад на комисията по бюджетен контрол и становището на комисията по околна среда, обществено здраве и безопасност на храните (A7-0299/2012),

               1.

               Одобрява приключването на сметките на Европейския орган за безопасност на храните за финансовата 2010 година;

               2.

               Възлага на своя председател да предаде настоящото решение на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 106.

      (2)  ОВ L 286, 17.10.2012 г., стр. 367.

      (3)  ОВ L 248, 16.9.2002 г., стр. 1.

      (4)  ОВ L 31, 1.2.2002 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 2 юни 2005 година относно сключването на Рамково споразумение между Европейската общност и Сърбия и Черна гора относно общите принципи за участие на Сърбия и Черна гора в програми на Общността

text:
Важна правна забележка

|

32005D0527

Официален вестник n° L 192 , 22/07/2005 стр. 0084 - 0085

		20050602Решение на Съветаот 2 юни 2005 годинаотносно сключването на Рамково споразумение между Европейската общност и Сърбия и Черна гора относно общите принципи за участие на Сърбия и Черна гора в програми на Общността(2005/527/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 13, 71, 80, 95, 127, 137, 149, 150, 151, 152, 153, 157, 166, 175, 280 и 308 във връзка с член 300, параграф 2, първа алинея, второ изречение, член 300, параграф 3, втора алинея и член 300, параграф 4 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Европейският съвет на срещата си в Солун през юни 2003 г. одобри "Солунски дневен ред за Западните Балкани: по пътя към европейска интеграция", който предвиди програмите на Общността да бъдат достъпни за страните, участващи в Процеса на стабилизиране и асоцииране (ПСА) при условията, установени за участие на страни кандидатки.(2) В своето съобщение "Подготовка за участие на държавите от Западните Балкани в програми и агенции на Общността" Комисията препоръча да бъдат сключени рамкови споразумения с Албания, Босна и Херцеговина, Хърватия, Бивша югославска република Македония и Сърбия и Черна гора, установяващи основните принципи за участието на всяка държава в програмите на Общността.(3) В съответствие с директивите за водене на преговорите, приети от Съвета на 29 април 2004 г., Комисията, от името на Европейската общност, постигна споразумение за сключването на рамково споразумение относно общите принципи за участие на Сърбия и Черна гора в програми на Общността.(4) Това споразумение бе подписано от името на Общността на 22 ноември 2004 г. в Брюксел, при условие че бъде окончателно сключено на по-късна дата.(5) По отношение на някои от програмите, обхванати от Споразумението, Договорът не предоставя правомощия, различни от посочените в член 308.(6) Специалните условия за участието на Сърбия и Черна гора в програмите на Общността, включително тяхното финансово участие, следва да се определят от Комисията от името на Общността. За тази цел Комисията се подпомага от специален комитет, назначен от Съвета.(7) Сърбия и Черна гора могат да поискат финансова помощ за участие в програми на Общността в съответствие с Регламент (ЕО) № 2666/2000 на Съвета от 5 декември 2000 г. относно помощ за Албания, Босна и Херцеговина, Хърватия, Съюзна република Югославия и Бивша югославска република Македония [2] или съгласно всеки подобен регламент, предвиждащ външна помощ от Общността за Сърбия и Черна гора, който може да бъде приет в бъдеще.(8) Прилагането на споразумението се преразглежда периодично.(9) Споразумението следва да бъде одобрено,РЕШИ:Член 1Рамковото споразумение между Европейската общност и Сърбия и Черна гора относно общите принципи за участие на Сърбия и Черна гора в програми на Общността се одобрява от името на Общността.Текстът на Споразумението е приложен към настоящото решение [3].Член 21. Оправомощава Комисията да определи от името на Общността специфичните правила и условия, приложими към участието на Сърбия и Черна гора във всяка програма, включително относно нейното финансово участие. Комисията се подпомага в тази задача от специален комитет, назначен от Съвета.2. В случай че Сърбия и Черна гора поискат външна помощ, се прилагат процедурите, предвидени в Регламент (ЕО) № 2666/2000 и в подобни регламенти, предвиждащи външна помощ от Общността за Сърбия и Черна гора, които могат да бъдат приети в бъдеще.Член 3Не по-късно от три години след датата на влизане в сила на Споразумението и на всеки три години след това Комисията преразглежда прилагането на Споразумението и докладва за това на Съвета. Докладът се съпровожда, ако е необходимо, от подходящи предложения.Член 4Председателят на Съвета представя, от името на Общността, нотификацията, в съответствие с член 10 от Споразумението.Съставено в Люксембург на 2 юни 2005 година.За СъветаПредседателL. Frieden[1] Съгласие от 10 май 2005 г. (все още непубликувано в Официален вестник).[2] ОВ L 306, 7.12.2000 г., стр. 1. Регламент, изменен с Регламент (ЕО) № 2415/2001 (ОВ L 327, 12.12.2001 г., стр. 3).[3] ОВ L 192, 22.7.2005 г., стр. 14.--------------------------------------------------


title: Решение 2005/846/ОВППС на Съвета от 29 ноември 2005 година за прилагане на Обща позиция 2005/440/ОВППС относно налагането на ограничителни мерки по отношение на Демократична република Конго

text:
Важна правна забележка

|

32005D0846

Официален вестник n° L 314 , 30/11/2005 стр. 0035 - 0040 Официален вестник n° L 175 , 29/06/2006 стр. 0096 - 0101

		20051129Решение 2005/846/ОВППС на Съветаот 29 ноември 2005 годиназа прилагане на Обща позиция 2005/440/ОВППС относно налагането на ограничителни мерки по отношение на Демократична република КонгоСЪВЕТЪТ НА ЕВРОПЕЙСКИЯ СЪЮЗ,като взе предвид Обща позиция 2005/440/ОВППС на Съвета от 13 юни 2005 г. [1], и по-специално член 6 от нея във връзка с член 23, параграф 2 от Договора за Европейския съюз,като има предвид, че:(1) На 1 ноември 2005 г. Комитетът, създаден съгласно Резолюция 1533 (2004 г.) на Съвета за сигурност на Организацията на обединените нации (ССООН) одобри списъка на лицата и образуванията, спрямо които са наложени мерките, предвидени в параграфи 13 и 15 от Резолюция 1596 (2005 г.) на ССООН по отношение на Демократична република Конго.(2) Приложението към Обща позиция 2005/440/ОВППС следва да бъде завършено,РЕШИ:Член 1Списъкът на лицата и образуванията, който фигурира в приложението към настоящото решение, се добавя към приложението към Съвместно действие 2005/440/ОВППС.Член 2Настоящото решение влиза в сила от деня на приемането му.Член 3Настоящото решение се публикува в Официален вестник на Европейския съюз.Съставено в Брюксел на 29 ноември 2005 година.За СъветаПредседателA. Johnson[1] ОВ L 152, 15.6.2005 г., стр. 22.--------------------------------------------------20051129ПРИЛОЖЕНИЕСписък на лицата и образуванията, посочени в член 11. Фамилно име, лично име: BWAMBALE, Frank KakoleleДруго име: Frank Kakorere, Frank Kakorere BwambaleПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност:Други данни: Бивш ръководител на RCD-ML (Конгоански сбор за демокрация — Движение за свобода), оказва влияние върху политиката, провеждана от тази организация, и продължава да осъществява командването и контрола над силите на RCD-ML, една от въоръжените групировки и милиции, визирани в точка 20 от Резолюция 1493 (2003 г.), отговорен за трафик на оръжие в нарушение на ембаргото върху търговията с оръжие.2. Фамилно име, лично име: KAKWAVU BUKANDE, JérômeДруго име: Jérôme KakwavuПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Познат под името "командир Jérôme". Бивш председател на UPC/FAPC (Съюз на конгоанските патриоти/Въоръжени сили на народа на Конго). FAPC контролират нелегалните гранични постове между Уганда и Демократична република Конго, които представляват основните транзитни пътища, по които се извършва трафик на оръжие. Като председател на FAPC оказва влияние върху политиката, провеждана от тази организация, и продължава да осъществява командването и контрола над тези въоръжени сили, които участват в трафика на оръжие в нарушение на ембаргото върху търговията с оръжие. През декември 2004 г. е повишен в чин генерал от FARDC (Въоръжени сили на Демократична република Конго).3. Фамилно име, лично име: KATANGA, GermainДруго име:Пол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Поставен под домашен арест в Киншаса от 2005 г. поради участието на FRPI (Патриотични сили за съпротива на Ituri) в нарушение на човешките права. Ръководител на FRPI. През декември 2004 г. е повишен в чин генерал от FARDC (Въоръжени сили на Демократична република Конго). Участвал в трафика на оръжие в нарушение на ембаргото върху търговията с оръжие.4. Фамилно име, лично име: LUBANGA, ThomasДруго име:Пол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава): IturiНомер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Арестуван в Киншаса през март 2005 г. поради участието на UPC/L (Съюз на конгоанските патриоти/Фракция Лубанга) в нарушение на човешките права. Председател на UPC/L, една от въоръжените групировки и милиции, визирани в точка 20 на Резолюция 1493 (2003 г.), отговорен за трафик на оръжие в нарушение на ембаргото върху търговията с оръжие.5. Фамилно име, лично име: MANDRO, Khawa PangaДруго име: Kawa Panga, Kawa Panga Mandro, Kawa Mandro, Yves Andoul KarimПол:Ранг, длъжност:Адрес (улица и номер, пощенски код, град, страна):Дата на раждане: 20.8.1973 г.Място на раждане: (град, държава): BuniaНомер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Познат под името "Chief Kahwa" или "Kahwa". Бивш председател на PUSIC (Партия за единство и опазване на териториалната цялост на Конго), една от въоръжените групировки и милиции, визирани в точка 20 от Резолюция 1493 (2003 г.), виновен за трафик на оръжие в нарушение на ембаргото върху търговията с оръжие. В затвора в Bunia от април 2005 г. за саботиране на мирния процес в Ituri.6. Фамилно име, лично име: MPANO, DouglasДруго име:Пол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Базиран в Goma. Директор на "Compagnie Aérienne des Grands Lacs" и на "Great Lakes Business Company", летателните машини на която са били използвани за оказване на помощ на въоръжените групировки и милиции, визирани в точка 20 от Резолюция 1493 (2003 г.). Той също така е виновен за укриване на информация относно полетите и товарите, с цел да позволи нарушаване на ембаргото върху търговията с оръжие.7. Фамилно име, лично име: MUDACUMURA, SylvestreДруго име:Пол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: руандийскаДруги данни: Познат под името "Radja", "Mupenzi Bernard", "Генерал-майор Mupenzi". Военен командир от FDLR (Демократични сили за освобождение на Руанда), оказва влияние върху политиката, провеждана от тази организация и продължава да осъществява командването и контрола над силите на FDLR, една от въоръжените групировки и милиции, посочени в точка 20 от Резолюция 1493 (2003 г.), виновен за трафик на оръжие в нарушение на ембаргото върху търговията с оръжие.8. Фамилно име, лично име: MURWANASHY-AKA, Dr IgnaceДруго име: IgnaceПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: руандийскаДруги данни: Живее в Германия. Председател на FDLR (Демократични сили за освобождение на Руанда), оказва влияние върху политиката, провеждана от тази организация, и продължава да осъществява командването и контрола над силите на FDLR, една от въоръжените групировки и милиции, посочени в точка 20 от Резолюция 1493 (2003 г.), отговорен за трафик на оръжие в нарушение на ембаргото върху търговията с оръжие.9. Фамилно име, лично име: MUTEBUTSI, JulesДруго име: Jules Mutebusi, Jules MutebuziПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава): South KivuНомер на паспорта или на картата за самоличност (включително държавата, датата и мястото на издаване):Националност: конгоанска (South Kivu)Други данни: Понастоящем задържан в Руанда. Познат под името "полковник Mutebutsi". Бивш заместник-военен командир на Десето военно окръжие на FARDC (Въоръжени сили на Демократична република Конго). След като е уволнен за неподчинение през април 2004 г., се присъединява към други метежници от бившата RCD-G (Конгоански сбор за демокрация — Goma), за да завземе със сила град Bukavu през май 2004 г. Замесен в афера за получаване на оръжие извън структурите на FARDC и в доставки за въоръжените групировки и милиции, визирани в точка 20 от Резолюция 1493 (2003 г.), в нарушение на ембаргото върху търговията с оръжие.10. Фамилно име, лично име: NGUDJOLO, MatthieuДруго име: Cui NgudjoloПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност:Други данни:"полковник" или "генерал". Ръководител на генералния щаб на FNI (Фронт на националистите и интеграционистите) и бивш ръководител на генералния щаб на FRPI (Патриотични сили за съпротива на Ituri). Оказва влияние върху политиката, провеждана от тази организация, и продължава да осъществява командването и контрола над силите на FRPI, една от въоръжените групировки и милиции, визирани в точка 20 от Резолюция 1493 (2003 г.), виновен за трафик на оръжие в нарушение на ембаргото върху търговията с оръжие. Арестуван от MONUC в Bunia през октомври 2003 г.11. Фамилно име, лично име: NJABU, Floribert NgabuДруго име: Floribert Njabu, Floribert Ndjabu, Floribert Ngabu NdjabuПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност:Други данни: Арестуван и поставен под домашен арест в Kinshasa през март 2005 г. поради участието на FNI (Фронт на националистите и интеграционистите) в нарушаване на човешките права. Председател на FNI, една от въоръжените групировки и милиции, визирани в точка 20 от Резолюция 1493 (2003 г.), виновен за трафик на оръжие в нарушение на ембаргото върху търговията с оръжие.12. Фамилно име, лично име: NKUNDA, LaurentДруго име: Laurent Nkunda Bwatare, Laurent Nkundabatware, Laurent Nkunda Mahoro BatwareПол:Ранг, длъжност:Адрес (улица и номер, пощенски код, град, страна):Дата на раждане: 6.2.1967 г.Място на раждане (град, държава): North Kivu/RutshuruНомер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Понастоящем с неизвестно местонахождение. Бил е забелязан в Руанда и в Goma. Познат под името "Генерал Nkunda". Бивш генерал от RCD-G (Конгоански сбор за демокрация — Goma). Присъединил се е към други метежници от бившата RCD, за да завземе със сила град Bukavu през май 2004 г. Получавал е оръжия извън структурите на FARDC в нарушение на ембаргото върху търговията с оръжие.13. Фамилно име, лично име: NYAKUNI, JamesДруго име:Пол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: угандийскаДруги данни: бизнеспартньор с командир Jerome, по-специално по отношение на контрабандата през границата между Демократична република Конго и Уганда, и по-точно при извършване на предполагаема контрабанда с оръжие и военно оборудване, превозвано с камиони, които не са били инспектирани. Нарушаване на ембаргото върху търговията с оръжие и оказване на помощ на въоръжени групировки и милиции, визирани в точка 20 от Резолюция 1493 (2003 г.), включително финансова подкрепа, позволяваща им да провеждат военни операции.14. Фамилно име, лично име: OZIA MAZIO, DieudonnéДруго име: Ozia MazioПол:Ранг, длъжност:Адрес (улица и номер, пощенски код, град, страна):Дата на раждане: 6.6.1949 г.Място на раждане (град, държава): Ariwara, Демократична република КонгоНомер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Познат под имената "Omari" и "Г-н Omari". Президент на FEC (Федерацията на конгоанските предприятия) на територията Aru. Изграждал финансови схеми с командир Jerome и FAPC (Въоръжени сили на народа на Конго), и извършвал контрабанда през границата между Демократична република Конго и Уганда, която е позволявала доставката на финансови средства и на оборудване на командир Jerome и на неговите въоръжени сили. Нарушаване на ембаргото върху търговията с оръжие, включително оказване на помощ на въоръжените групировки и милиции, визирани в точка 20 от Резолюция 1493 (2003 г.).15. Фамилно име, лично име: TAGANDA, BoscoДруго име: Bosco Ntaganda, Bosco NtagendaПол:Ранг, длъжност:Адрес (улица и номер, пощенски код, град, страна):Дата на раждане:Място на раждане (град, държава):Номер на паспорта или на картата за самоличност (включително държавата, датата и мястото на издаване):Националност: конгоанскаДруги данни: Познат под имената "Terminator" и "Major". Военен командир от UPC/L (Съюз на конгоанските патриоти/Фракция Лубанга). Оказва влияние върху политиката, провеждана от тази организация, и продължава да осъществява командването и контрола над силите на UPC/L, една от въоръжените групировки и милиции, визирани в точка 20 от Резолюция 1493 (2003 г.), виновен за трафик на оръжие в нарушение на ембаргото върху търговията с оръжие. През декември 2004 г. е назначен с чин генерал във FARDC (Въоръжени сили на Демократична република Конго), но отказва назначението си, като остава извън FARDC.16. Фамилно име, лично име: ВСИЧКИ ЗА МИР И РАЗВИТИЕ (неправителствена организация)Друго име: TPDАдрес (улица и номер, пощенски код, град, страна): Goma, North KivuМясто на регистрация (град, държава):Дата на регистрация:№ на регистрацията:Главно седалище:Други данни: Замесена в нарушаването на ембаргото върху търговията с оръжие, тъй като предоставя помощ на RCD-G (Конгоански сбор за демокрация — Goma), по-специално, като доставя камиони за превоз на оръжие и войски и като превозва в началото на 2005 г. оръжие, което се раздава на някои части от населението в Masisi и Rutshuru, North Kivu.--------------------------------------------------


title: Решение (ЕС) 2017/883 на Съвета от 11 май 2017 година относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (Бюджетен ред 12.02.01)

text:
                  24.5.2017

                  BG

                  Официален вестник на Европейския съюз

                  L 135/18

            РЕШЕНИЕ (ЕС) 2017/883 НА СЪВЕТА
      от 11 май 2017 година
      относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (Бюджетен ред 12.02.01)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
      като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
      като взе предвид предложението на Европейската комисия,
      като има предвид, че:

                  (1)

                  Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

                  (2)

                  Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

                  (3)

                  Протокол 31 към Споразумението за ЕИП съдържа разпоредби относно сътрудничеството в специфични области извън четирите свободи.

                  (4)

                  Целесъобразно е да продължи сътрудничеството между договарящите страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с финансовите услуги.

                  (5)

                  Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2017 г.

                  (6)

                  Позицията на Съюза в рамките на Съвместния комитет на ЕИП следва да се основава на приложения проект на решение,

            ПРИЕ НАСТОЯЩОТО РЕШЕНИЕ:
      Член 1
      Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
      Член 2
      Настоящото решение влиза в сила в деня на приемането му.

         Съставено в Брюксел на 11 май 2017 година.

               За Съвета

               Председател

            R. GALDES

         (1)  ОВ L 305, 30.11.1994 г., стр. 6.

         (2)  ОВ L 1, 3.1.1994 г., стр. 3.

         ПРОЕКТ НА
         РЕШЕНИЕ НА СЪВМЕСТНИЯ КОМИТЕТ НА ЕИП № …/2017
         от
         за изменение на Протокол 31 към Споразумението за ЕИП относно сътрудничеството в специфични области извън четирите свободи
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
         като има предвид, че:

                     (1)

                     Целесъобразно е да се продължи сътрудничеството между договарящите страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с осъществяването и развитието на единния пазар на финансови услуги.

                     (2)

                     Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2017 г.,

               ПРИЕ НАСТОЯЩОТО РЕШЕНИЕ:
         Член 1
         В член 7, параграф 11 от Протокол 31 към Споразумението за ЕИП думите „финансовата 2016 година“ се заменят с думите „финансовите 2016 и 2017 г.“
         Член 2
         Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*1).
         Прилага се от 1 януари 2017 година.
         Член 3
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.

            Съставено в Брюксел на

                  За Съвместния комитет на ЕИП

                  Председател

                  Секретари на Съвместния комитет на ЕИП

            (*1)  [Без отбелязани конституционни изисквания.] [С отбелязани конституционни изисквания.]


title: 2008/773/ЕО: Решение на Комисията от 2 октомври 2008 година относно финансовото участие на Общността за 2008 г. в пилотен проект в областта на специалистите в сферата на здравеопазването

text:
               3.10.2008

               BG

               Официален вестник на Европейския съюз

               L 264/7

      РЕШЕНИЕ НА КОМИСИЯТА

   от 2 октомври 2008 година
   относно финансовото участие на Общността за 2008 г. в пилотен проект в областта на специалистите в сферата на здравеопазването
   (2008/773/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), и по-специално член 49, параграф 6, буква а) и член 75 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2), и по-специално член 90 от него,
   като взе предвид Директива 80/154/ЕИО на Съвета от 21 януари 1980 г. относно взаимното признаване на дипломи, удостоверения и други официални документи за акушерки, включваща мерки за улесняване на действителното упражняване на правото на установяване и на свободното предоставяне на услуги (3) и нейните следващи изменения,
   като взе предвид Директива 2005/36/ЕО на Европейския парламент и на Съвета от 7 септември 2005 г. относно признаването на професионалните квалификации (4),
   като има предвид, че:

               (1)

               Общият бюджет на Европейския съюз — финансова 2008 година съдържа бюджетен ред 04 04 11 — „Пилотен проект — Нова ситуация във връзка със заетостта в здравния сектор: най-добри практики за усъвършенстване на професионалното обучение и квалификацията на работещите в областта на здравеопазването и подобряване на тяхното възнаграждение“.

               (2)

               Член 49, параграф 6, буква а) от Финансовия регламент предвижда, че бюджетни кредити за пилотни схеми от експериментален характер, предназначени за изпитване възможността за осъществяване на определена дейност и нейната целесъобразност, могат да бъдат изпълнявани без основен акт, при условие че дейностите, за чието финансиране са предназначени, са от компетентността на Общностите или на Европейския съюз и че съответните бюджетни кредити за задължения са записани в бюджета само за две поредни финансови години.

               (3)

               В съответствие с член 75 от Регламент (ЕО, Евратом) № 1605/2002 и с член 90 от Регламент (ЕО, Евратом) № 2342/2002 поемането на задължението за разход се предшества от решение за финансиране, с което се определят основните елементи на дейност, която предполага разход за сметка на бюджета.

               (4)

               Настоящата дейност ще допринесе за изготвянето на Зелената книга на Европейската комисия относно работната сила в ЕС в областта на здравеопазването, планирана за втората половина на 2008 г.,

         РЕШИ:
   Член единствен
   Пилотният проект, посочен в приложението, е одобрен и се финансира по бюджетен ред 04 04 11 от бюджета на Европейските общности за 2008 г. в максимален размер до 1 000 000 EUR.
   Генералният директор на Генерална дирекция „Здравеопазване и потребители“ отговаря за изпълнението му.

      Съставено в Брюксел на 2 октомври 2008 година.

            За Комисията

         Androulla VASSILIOU

            Член на Комисията

      (1)  ОВ L 248, 16.9.2002 г., стp. 1.

      (2)  ОВ L 357, 31.12.2002 г., стр. 1.

      (3)  ОВ L 33, 11.2.1980 г., стр. 1.

      (4)  ОВ L 255, 30.9.2005 г., стр. 22.

      ПРИЛОЖЕНИЕ
      Област: специалисти в сферата на здравеопазването.
      Правно основание: член 49, параграф 6, буква а) и член 75 от Регламент (ЕО, Евратом) № 1605/2002.
      Пилотен проект по бюджетен ред: 04 04 11.
      Политически цели: Бюджетният орган моли Комисията да финансира с този бюджетен кредит инициативи, които спомагат за уреждането на новата ситуация в здравния сектор, по-специално във връзка с професионалната квалификация и задълженията, изпълнявани от работещите в областта на здравеопазването, медицинските асистенти и по-ниско квалифицираните медицински сестри. Мерките включват:
      анализиране на факторите и политиките, които имат за цел по-доброто задоволяване на нуждата от мерки за увеличаване на предлагането и за повишаване на квалификацията на заетите в здравеопазването в дългосрочен план,
      насърчаване на политики на обмен и най-добри практики, предназначени да посрещнат повишеното потребление на медицински грижи, което се дължи на демографските промени,
      финансиране на инициативи за изследване на последиците от трансграничната мобилност върху здравните услуги,
      взимане под внимание на последиците от различните равнища на заплащане, които могат да възникнат в този контекст, както и на изследвания, срещи с експерти и информационни кампании. Следва да се намери и решение за запазването на равнището на грижи в националните здравни системи.
      Задачите по проекта са в съответствие с планираната от Комисията зелена книга относно работната сила в ЕС в областта на здравеопазването, която ще постави началото на процес на подробно обсъждане на планирането и предлагането на работна ръка в областта на здравеопазването и на въздействието на мобилността на работещите в областта на здравеопазването в държавите-членки и в ЕС.
      Бюджетни кредити за 2008 г.: Пилотен проект по бюджетен ред 04 04 11: Нова ситуация във връзка със заетостта в здравния сектор: най-добри практики за усъвършенстване на професионалното обучение и квалификацията на работещите в областта на здравеопазването и подобряване на тяхното възнаграждение. 1 000 000 EUR.
      Брой планирани специфични дейности: 4.
      Първата ще бъде участие в максимален размер до 100 000 EUR в изследване относно „Услугите, отраслите и продуктите в здравеопазването в Европа, оценка на настоящото състояние, възможности, предизвикателства и социално-икономическо въздействие“, започнато от ГД „Предприятия и промишленост“ в сътрудничество с ГД „Здравеопазване и потребители“. Дейността се изпълнява посредством открита покана за представяне на оферти. Процедурата на подбор следва да приключи през септември 2008 г.
      Втората ще бъде прякото отпускане на безвъзмездни средства в максимален размер до 400 000 EUR и 80 % в полза на центъра за наблюдение на СЗО за организирането на семинари за обмен на най-добри практики в политиките за запазване или поддържане на работната сила в областта на здравеопазването. Съгласно предвиденото в член 168, параграф 1, буква е) от подробните правила за прилагане на Финансовия регламент, безвъзмездните средства ще бъдат отпуснати без покана за предложения поради специфичните характеристики на тази дейност и високата степен на специализация на СЗО.
      Третата ще бъде прякото отпускане на безвъзмездни средства в максимален размер до 300 000 EUR и 60 % в полза на ОИСР за изследване относно оценката на работните условия на медицинските сестри и политиките за насърчаване на по-ефективното управление на персонала от медицински сестри. Съгласно предвиденото в член 168, параграф 1, буква е) от подробните правила за прилагане на Финансовия регламент, безвъзмездните средства ще бъдат отпуснати без покана за предложения поради специфичните характеристики на тази дейност и високата степен на специализация на ОИСР.
      Четвъртата ще бъде организирането на семинар през декември 2008 г. в Брюксел за сума от максимум 200 000 ЕUR. Семинарът ще се финансира посредством различни договори след публикуването на зелената книга относно работната сила в ЕС в областта на здравеопазването за започване на информационна кампания, поощряване на дискусията и насърчаване на участието с цел установяване на най-добрите практики.


title: Решение (ЕС) 2016/1124 на Съвета от 24 юни 2016 година относно позицията, която трябва да се заеме от държавите членки от името на Европейския съюз в рамките на Постоянната комисия на Евроконтрол във връзка с решенията, които трябва да бъдат приети относно централизираните услуги

text:
               12.7.2016

               BG

               Официален вестник на Европейския съюз

               L 187/13

         РЕШЕНИЕ (ЕС) 2016/1124 НА СЪВЕТА
   от 24 юни 2016 година
   относно позицията, която трябва да се заеме от държавите членки от името на Европейския съюз в рамките на Постоянната комисия на Евроконтрол във връзка с решенията, които трябва да бъдат приети относно централизираните услуги
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               С Решение (ЕС) 2015/2394 на Съвета (1) бе установена позицията на Съюза по отношение на решение във връзка с централизираните услуги, което Постоянната комисия на Евроконтрол („Постоянната комисия“) бе запланувано да приеме на 9 декември 2015 г. С посоченото решение относно централизираните услуги се цели Евроконтрол да разработи реда и условията за финансиране, обществени поръчки и техническите спецификации с оглед на навременното внедряване на новите „Европейски услуги за предаване на данни въздух/земя“ (EAGDCS).

               (2)

               Позицията, посочена в Решение (ЕС) 2015/2394, гласеше, че решението на Постоянната комисия относно централизираните услуги следва да бъде отложено, тъй като Съюзът няма достатъчно налична информация, за да се прецени основателността на такова решение относно централизираните услуги, и тъй като то може да предопредели бъдещата дейност, извършвана от Евроконтрол, по начин, който може да бъде в ущърб на дейността на Съюза в посочената област.

               (3)

               На 9 декември 2015 г., вследствие на позицията на Съюза, посочена в Решение (ЕС) 2015/2394, Постоянната комисия не взе решение относно EAGDCS и отправи искане към агенцията Евроконтрол да продължи да работи по преразгледано предложение в тясно сътрудничество със заинтересованите страни от отрасъла, и да представи оценка на икономическите разходи на EAGDCS.

               (4)

               На 9 февруари 2016 г. агенцията Евроконтрол и заинтересованите страни от отрасъла представиха преработено и общоприето предложение за EAGDCS и агенцията Евроконтрол гарантира пълното наличие на оценка на икономическите разходи чрез съществуващите проучвания на осъществимостта.

               (5)

               На 6 април 2016 г. агенцията Евроконтрол предложи на Постоянната комисия да приеме решението, основано на предложението относно EAGDCS, с писмена процедура.

               (6)

               Посоченото решение се отнася до разработването на EAGDCS. То има правни последици, тъй като урежда области, попадащи в приложното поле на правото на Съюза и, в зависимост от съдържанието си, може да има конкретно въздействие върху тези области. Решението може да окаже въздействие върху ползите, произтичащи от техническата работа по услугата за осъществяване на линия за предаване на данни, извършвана от Съвместното предприятие SESAR, върху риска от несъответствия в областта на сертифицирането и надзора предвид ролята на Европейската агенция за авиационна безопасност (ЕААБ) в тази област, а оттам и върху риска от неефективно изразходване на средствата от пътни такси и подпомагане от страна на Съюза, както и върху разходната ефективност на съответните дейности по внедряване, които ще се осъществяват от Съюза в рамките на проекта SESAR.

               (7)

               Предвид потенциалните предимства от разработването на технически решения, като например опитен образец, решението в полза на съответното сътрудничество следва да бъде подкрепено по принцип. Същевременно решението следва да съдържа условия, които защитават интересите на Съюза по гореизложените точки.

               (8)

               Целесъобразно е да бъде определена позицията, която трябва да се заеме от държавите членки от името на Съюза в рамките на Постоянната комисия, във връзка с решенията относно централизираните услуги, които трябва да се приемат от посочената комисия,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от държавите членки от името на Съюза в рамките на Постоянната комисия на Евроконтрол е следната:

               Относно изпратеното от агенцията Евроконтрол предложение от 6 април 2016 г. позицията на Съюза е да подкрепи продължаването на сътрудничеството на агенцията Евроконтрол с доставчиците на аеронавигационно обслужване и по целесъобразност с операторите на въздухоплавателни средства от държавите — членки на Евроконтрол, в контекста на проекта SESAR, включително разработването на необходимия ред и необходимите условия за управление, финансиране и обществени поръчки, както и разработването на технически спецификации с оглед на навременното внедряване на Европейските услуги за предаване на данни въздух/земя (EAGDCS). Горепосочените ред и условия и технически решения ще бъдат изпратени на Временния съвет/Постоянната комисия за информация преди започването на каквато и да е възможна обществена поръчка. Това следва също да се основава на доказателства за техническата и оперативна осъществимост и разработването на цялостна оценка на икономическото въздействие.

         Решението, което трябва да се приеме в рамките на Постоянната комисия, гарантира, че:

               —

               резултатите от техническата работа по линията за предаване на данни, извършена от съвместното предприятие SESAR, са изцяло взети под внимание,

               —

               дейностите, обхванати от посоченото решение, се провеждат в сътрудничество с ЕААБ, доколкото посоченото решение се отнася до подготвителната работа на ЕААБ за бъдещото сертифициране и надзор на EAGDCS,

               —

               не се засягат внедряването и използването на EAGDCS, както и обществените поръчки във връзка с тях, което е предмет на бъдещи решения от страна на държавите — членки на Евроконтрол,

               —

               дейностите, обхванати от посоченото решение, се основават на споразумение с доставчиците на аеронавигационно обслужване, и

               —

               редът и условията за финансиране и обществени поръчки, както и техническите спецификации, не засягат инвестициите и свързаните с тях разходи, които вече са направени от доставчиците на аеронавигационно обслужване и операторите на въздухоплавателни средства от държавите — членки на Съюза, в съответствие с изискванията на Регламент (ЕО) № 29/2009 на Комисията (2).

         Държавите членки действат съвместно в интерес на Съюза.
   Член 2
   Настоящото решение влиза в сила в деня на приемането му.

      Съставено в Люксембург на 24 юни 2016 година.

            За Съвета

            Председател

         A.G. KOENDERS

      (1)  Решение (ЕС) 2015/2394 на Съвета от 8 декември 2015 г. относно позицията, която трябва да се заеме от държавите-членки, от името на Европейския съюз, относно решенията, които трябва да бъдат приети от Постоянната комисия на Евроконтрол по отношение на ролите и задачите на Евроконтрол и относно централизираните услуги (ОВ L 332, 18.12.2015 г., стр. 136).

      (2)  Регламент (ЕО) № 29/2009 на Комисията от 16 януари 2009 г. за определяне на изисквания за услугите по осъществяване на линия за предаване на данни за Единното европейско небе (ОВ L 13, 17.1.2009 г., стр. 3).